ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
റാണി വേലു നാച്ചിയാരെ ജന്മവാർഷികത്തിൽ പ്രധാനമന്ത്രി അനുസ്മരിച്ചു
റാണി വേലു നാച്ചിയാരുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ധീരയായ റാണി വേലു നാച്ചിയാരെ അവരുടെ ജന്മവാർഷികത്തിൽ അനുസ്മരിക്കുന്നു. അവരുടെ അടങ്ങാത്ത ധൈര്യം വരും തലമുറകളെ പ്രചോദിപ്പിച്ചുകൊണ്ടിരിക്കും. കൊളോണിയലിസത്തിനെതിരെ പോരാടാനുള്ള അവരുടെ ശക്തമായ പ്രതിബദ്ധത ശ്രദ്ധേയമാണ്. നമ്മുടെ നാരീശക്തിയുടെ ആത്മാവിനെ അവർ പ്രതിനിധീകരിക്കുന്നു."
Remembering the brave Rani Velu Nachiyar on her birth anniversary. Her indomitable courage shall keep motivating the coming generations. Her strong commitment to fight colonialism was remarkable. She personifies the spirit of our Nari Shakti.
— Narendra Modi  January 3, 2022
வீரமங்கை ராணி வேலுநாச்சியாரின் பிறந்தநாளில் அவரை நினைவு கூறுகிறேன். அவரது வீரமும் துணிச்சலும் எதிர்கால தலைமுறைக்கு எழுச்சியூட்டும். அடக்குமுறையை எதிர்த்துப் போராடிய அவரின் ஆளுமை வியப்பிற்குரியது. மகளிர் சக்தியின் மகிமையை உணர்த்திய அவரை வணங்கி மகிழ்கிறேன்.
— Narendra Modi  January 3, 2022
(
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ പദ്ധതികളെക്കുറിച്ചുള്ള പൗരന്മാരുടെ അഭിപ്രായങ്ങളോട് പ്രധാനമന്ത്രി പ്രതികരിച്ചു
ഹിമാചൽ പ്രദേശിലെ പദ്ധതികളെക്കുറിച്ചുള്ള പൗരന്മാരുടെ അഭിപ്രായങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ഇന്ന് മറുപടി നൽകി. ഈ പദ്ധതികളുടെ സമർപ്പണത്തിനും തറക്കല്ലിടലിനും വേണ്ടിയാണ് പ്രധാനമന്ത്രി ഹിമാചൽ പ്രദേശിലേക്ക് പോകുന്നത്.
പ്രധാനമന്ത്രി തറക്കല്ലിടൽ നിർവഹിച്ച എയിംസ് ബിലാസ്പൂരിന്റെ സമർപ്പണത്തെക്കുറിച്ചു :
ഇന്ത്യയിലെമ്പാടും ഇതാണ് സ്ഥിതി. ടയർ-2, ടയർ-3 നഗരങ്ങൾ, പട്ടണങ്ങൾ, അഭിലാഷ ജില്ലകൾ എന്നിവ ശ്രദ്ധയാകർഷിക്കുന്നതിനാൽ അവയ്ക്ക് തിളങ്ങാൻ കഴിയും.
On 31 km long project for four laning of the National Highway from Pinjore to Nalagarh on NH-105, worth over Rs. 1690 crore.:
പ്രത്യേക സേവനങ്ങളും ഫീച്ചറുകളും
നെഹ്റു യുവകേന്ദ്ര സംഘാതൻ സംസ്ഥാന ഡയറക്ടറായി എം അനിൽകുമാർ ചുമതലയേറ്റു
തിരുവനന്തപുരം : 18 മെയ് 2023
കേന്ദ്ര ഗവണ്മെന്റിന്റെ യുവജനകാര്യ കായിക മന്ത്രാലയത്തിന് കീഴിലുള്ള നെഹ്റു യുവകേന്ദ്ര സംഘാതൻ കേരള സംസ്ഥാന ഡയറക്ടറായി എം അനിൽകുമാർ ചുമതലയേറ്റു. കേരളത്തിന് പുറമേ ലക്ഷദ്വീപും, പുതുച്ചേരിയുടെ ഭാഗമായ മാഹിയും ഉൾപ്പെടുന്നതാണ് കേരള മേഖല .
നേരത്തെ കോട്ടയം, എറണാകുളം ,തൃശ്ശൂർ, പാലക്കാട്, മലപ്പുറം ,കോഴിക്കോട്, മാഹി,വയനാട് ,കാസർഗോഡ്, ജില്ലകളിൽ ജില്ലാ യൂത്ത് കോർഡിനേറ്ററായും , ആന്ധ്രാ പ്രദേശ് , തെലുങ്കാന, കർണാടക, തമിഴ്നാട്, പുതുച്ചേരി, കേരളം എന്നീ ദക്ഷിണേന്ത്യൻ സംസഥാനങ്ങൾക്കായുള്ള ബാംഗ്ലൂരിലെ റീജിയണൽ ഡയറക്ടറേറ്റിൽ ഡെപ്യൂട്ടി ഡയറക്ടറായും ശ്രീ. അനിൽകുമാർ സേവനം അനുഷ്ഠിച്ചിട്ടുണ്ട്. കോഴിക്കോട് സ്വദേശിയാണ്.
(ND
ടെക്സ്റ്റൈല്സ് മന്ത്രാലയം
സമഗ്ര കരകൗശല ക്ലസ്റ്റർ വികസന പദ്ധതി തുടരുന്നതിനായി ടെക്സ്റ്റൈൽ മന്ത്രാലയം 160 കോടി രൂപ വകയിരുത്തി.
ന്യൂഡൽഹി, ഒക്ടോബർ 05 , 2021
സമഗ്ര കരകൗശല ക്ലസ്റ്റർ വികസന പദ്ധതി  തുടരുന്നതിനായി ടെക്സ്റ്റൈൽ മന്ത്രാലയം 160 കോടി രൂപ വകയിരുത്തി. പദ്ധതി 2026 മാർച്ച് വരെ തുടരും. പദ്ധതി പ്രകാരം കരകൗശല തൊഴിലാളികൾക്ക് അടിസ്ഥാന സൗകര്യ പിന്തുണ, വിപണി ലഭ്യത , രൂപകല്പന, സാങ്കേതിക നവീകരണ പിന്തുണ തുടങ്ങിയവ ലഭ്യമാക്കും.
(ഉത്പാദനവും കയറ്റുമതിയും വർദ്ധിപ്പിക്കുന്നതിന്, പ്രാദേശിക കരകൗശല തൊഴിലാളികളുടെയും സൂക്ഷ്മ ചെറുകിട ഇടത്തരം സംരംഭങ്ങളുടെയും ബിസിനസ്സ് ആവശ്യങ്ങൾ നിറവേറ്റുന്ന തരത്തിൽ ലോകോത്തര അടിസ്ഥാന സൗകര്യങ്ങൾ സൃഷ്ടിക്കുക എന്നതാണ് CHCDS ലക്ഷ്യമിടുന്നത്.ചുരുക്കത്തിൽ, ആധുനിക അടിസ്ഥാന സൗകര്യങ്ങൾ, ഏറ്റവും നൂതനമായ സാങ്കേതികവിദ്യ, പര്യാപ്തമായ പരിശീലനം, മാനവ വിഭവശേഷി വികസന പദ്ധതികൾ, വിപണി ബന്ധിത പ്രവർത്തനങ്ങൾ, ഉത്പാദന വൈവിധ്യം തുടങ്ങിയവയിൽ അധിഷ്ഠിതമായി, ലോകോത്തര യൂണിറ്റുകൾ സ്ഥാപിക്കാൻ കരകൗശല വിദഗ്ധരെയും സംരംഭകരെയും സഹായിക്കുക എന്നതാണ് ക്ലസ്റ്ററുകൾ സ്ഥാപിക്കുന്നതിന് പിന്നിലെ പ്രധാന ലക്ഷ്യം.
CHCDS- ന് കീഴിൽ, അടിസ്ഥാന സർവേ, പ്രവർത്ത\നം വിലയിരുത്തൽ , നൈപുണ്യ പരിശീലനം, മെച്ചപ്പെട്ട ടൂൾ കിറ്റുകൾ, വിപണന പരിപാടികൾ, സെമിനാറുകൾ, പ്രചാരണം, രൂപകല്പന, കാര്യശാലകൾ, കാര്യക്ഷമതാ നിർമ്മാണം മുതലായ ഇടപെടലുകൾ ഉണ്ടാകും. പൊതു സേവന കേന്ദ്രങ്ങൾ , വാണിജ്യകേന്ദ്രങ്ങൾ, അസംസ്കൃത പദാര്ത്ഥ ബാങ്കുകൾ, വ്യാപാര സഹായ കേന്ദ്രങ്ങൾ, പൊതു ഉത്പാദന കേന്ദ്രങ്ങൾ, രൂപകല്പന, വിഭവ സമാഹരണ കേന്ദ്രങ്ങൾ തുടങ്ങിയവയും CHCDS- ന് കീഴിൽ അനുവദിക്കും
കേന്ദ്ര / സംസ്ഥാന കരകൗശല കോർപ്പറേഷനുകൾ / സ്വയംഭരണ സ്ഥാപനങ്ങൾ -ഇൻസ്റ്റിറ്റ്യൂട്ടുകൾ / രജിസ്റ്റർ ചെയ്ത സഹകരണ സ്ഥാപനങ്ങൾ / കരകൗശല വിദഗ്ധ ഉത്പാദക കമ്പനികൾ / രജിസ്റ്റർ ചെയ്ത പ്രത്യേകോദ്ദേശ സ്ഥാപനങ്ങൾ  എന്നിവയിലൂടെ സംയോജിത പദ്ധതികൾ ഏറ്റെടുക്കും. ഇതിനായി വിശദമായ പ്രോജക്ട് റിപ്പോർട്ട്  തയ്യാറാക്കിയിട്ടുണ്ട്.
സംഘടിതരല്ലാത്ത കരകൗശലത്തൊഴിലാളികളെ കൂട്ടിയോജിപ്പിക്കുക, അവരുടേതായ അടിസ്ഥാന സംരംഭങ്ങൾ കെട്ടിപ്പടുക്കുക, കരകൗശല മേഖലയിലെ സൂക്ഷ്മ ചെറുകിട ഇടത്തരം സംരംഭങ്ങളുമായി ബന്ധിപ്പിക്കുക, കുറഞ്ഞ ഉത്പാദന ചെലവ് ഉറപ്പുവരുത്തുക എന്നിവയിൽ ശ്രദ്ധ കേന്ദ്രീകരിക്കും. പദ്ധതിയുടെ കീഴിൽ പതിനായിരത്തിലധികം കരകൗശല തൊഴിലാളികളുള്ള മെഗാ ഹാൻഡിക്രാഫ്റ്റ് ക്ലസ്റ്ററുകൾ സമഗ്ര വികസനത്തിനായി തിരഞ്ഞെടുക്കും.
രാഷ്ട്രപതിയുടെ കാര്യാലയം
രാഷ്ട്രപതിയുടെ ബുദ്ധ പൂർണിമ ആശംസ
രാഷ്ട്രപതി ശ്രീ രാം നാഥ് കോവിന്ദ് ബുദ്ധപൂർണിമ ദിന സന്ദേശത്തിൽ ഇങ്ങനെ പറഞ്ഞു:
‘‘ ബുദ്ധപൂർണിമയുടെ ശുഭദിനത്തിൽ, ലോകമെമ്പാടുമുള്ള സഹപൗരന്മാർക്കും ശ്രീബുദ്ധന്റെ അനുയായികൾക്കും ആശംസകൾ നേരുന്നു. ദീനാനുകമ്പയും, സ്നേഹവും, സത്യവും നിറച്ച് സംഘർഷരഹിതമായി മനുഷ്യരാശിയെ സേവിക്കാനുള്ള ബുദ്ധന്റെ സന്ദേശം നമ്മെ പ്രചോദിപ്പിക്കുന്നു. അദ്ദേഹത്തിന്റെ ജീവിതവും ആദർശവും സമത്വം, ഐക്യം, നീതി തുടങ്ങിയവയിലും നിതാന്തമൂല്യങ്ങളിലുമുള്ള നമ്മുടെ വിശ്വാസത്തെ ശക്തിപ്പെടുത്തുന്നു.
(കോവിഡ് 19 ന്റെ രൂപത്തിൽ പ്രവചനാതീതമായ പ്രതിസന്ധി നേരിടുന്ന സമയത്ത്, അത്യാവശ്യക്കാരെ സഹായിക്കാനും അതുവഴി ബുദ്ധൻ കാട്ടിയ പാത പിന്തുടരാനും നമ്മൾ മുന്നോട്ട് വരണം. ശ്രീബുദ്ധന്റെ ബോധനങ്ങൾ പിന്തുടരാനും നമുക്കിടയിൽ ഐക്യബോധം ശക്തിപ്പെടുത്താനും ഈ ഉത്സവം നമുക്ക് പ്രചോദനമേകട്ടെ ”.
ശാസ്ത്ര സാങ്കേതിക മന്ത്രാലയം
നൊവൽ കൊറോണ വൈറസിന്റെ ജീനോം സീക്വൻസിങ്ങിനു ഇന്ത്യൻ ഗവേഷകർ തുടക്കം കുറിച്ചു
ന്യൂഡൽഹി , ഏപ്രിൽ 8 2020
നൊവൽ കൊറോണ വൈറസ് ഒരു പുതിയതരം വൈറസാണ്. അതുകൊണ്ട് തന്നെ അതുമായി ബന്ധപ്പെട്ട എല്ലാ വശങ്ങളെപ്പറ്റിയും മനസ്സിലാക്കാൻ ഗവേഷകർ ശ്രമങ്ങൾ നടത്തിയവരികെയാണ് . രാജ്യത്ത്, ശാസ്ത്രീയ-വ്യാവസായിക ഗവേഷണ കേന്ദ്ര ത്തിനു കീഴിലുള്ള രണ്ടു സ്ഥാപനങ്ങൾ ഈ വൈറസിന്റെ ജനിതക ഘടനയെപ്പറ്റി കൂടുതൽ അറിയാനുള്ള ഗവേഷണങ്ങൾക്ക് തുടക്കം കുറിച്ച് കഴിഞ്ഞു. ഹൈദരാബാദിലെ, സെന്റര് ഫോർ സെല്ലുലാർ ആൻഡ് മോളിക്യൂലർ ബയോളജി , ഡൽഹിയിലെ ഇൻസ്റ്റിറ്റ്യൂട്ട് ഓഫ് ജീനോമിക്സ് ആൻഡ് ഇന്റഗ്രേറ്റീവ് ബയോളജി  എന്നീ സ്ഥാപനങ്ങൾ സംയുക്തമായാണ്ഈ ഗവേഷണങ്ങൾക്ക് തുടക്കമിട്ടിരിക്കുന്നത്.
കൊറോണ വൈറസിന്റെ ഉത്ഭവം, അതിന്റെ ചലനാത്മകത, മറ്റുള്ള വൈറസുകളെ അനുകരിക്കുന്നതിൽ അതിനുള്ള വേഗത എന്നിവ മനസ്സിലാക്കാൻ ഈ പഠനങ്ങൾ, തങ്ങളെ സഹായിക്കുമെന്ന് CCMB ഡയറക്ടർ ഡോ രാകേഷ് മിശ്ര അഭിപ്രായപ്പെട്ടു. ശാസ്ത്ര സാങ്കേതികവിദ്യ വകുപ്പുമായി ബന്ധപ്പെട്ട വിവരങ്ങൾ പ്രസിദ്ധപ്പെടുത്തുന്ന "ഇന്ത്യ സയൻസ് വയറിലെ" മുതിർന്ന ശാസ്ത്രജ്ഞൻ ജ്യോതി ശർമയുമായി സംസാരിക്കുകയായിരുന്നു അദ്ദേഹം. കൊറോണ വൈറസ് എത്ര വേഗമാണ് രൂപപ്പെടുന്നതെന്നും, ഇതുമായി ബന്ധപ്പെട്ട ഭാവി വശങ്ങൾ എന്തെന്നും ഈ പഠനങ്ങളിലൂടെ മനസിലാക്കാനാവും.
ഒരു പ്രത്യേക ജീവജാലത്തിന്റെ, ജനിതകഘടനയിലെ മുഴുവൻ ഡി എൻ എ ശ്രേണികളെയും തിരിച്ചറിയാനായി ഉപയോഗപ്പെടുത്തുന്ന രീതിയാണ് "ഹോൾ ജീനോം സീക്വൻസിങ്. കൊറോണ വൈറസുമായി ബന്ധപ്പെട്ട് ഈ നടപടിക്രമങ്ങൾ പൂർത്തിയാക്കുന്നതിനു രോഗം സ്ഥിരീകരിക്കപ്പെട്ടവരുടെ സാമ്പിളുകൾ കണ്ടെത്തി, അത് സീക്വൻസിങ് കേന്ദ്രങ്ങളിൽ ലഭ്യമാക്കേണ്ടതുണ്ട്. ജീനോം സീക്വൻസിങിന് ഇത്തരത്തിലുള്ള ധാരാളം സാമ്പിളുകൾ ആവശ്യമാണ് .
ജീനോം സീക്വൻസിങ്ങുമായി ബന്ധപ്പെട്ടു CCMB-ലും, IGIB ലും മൂന്ന് മുതൽ നാലു വരെ ഗവേഷകർ തുടർച്ചയായി പഠനങ്ങൾ നടത്തിവരികയാണ്. മൂന്നുമുതൽ നാലു ആഴ്ചയ്ക്കുള്ളിൽ 200 മുതൽ 300 വരെ ജീൻ ഐസൊലേറ്റുകളെ വേർതിരിച്ചെടുക്കാൻ ഗവേഷകർക്ക് സാധിക്കും. കൊറോണ വൈറസിന്റെ സ്വഭാവത്തെപ്പറ്റിഒരു അന്തിമരൂപം നല്കാൻ ഇത് സഹായകമാവും. ഇതിനായി, രാജ്യത്തിന്റെ വിവിധ സ്ഥലങ്ങളിൽ നിന്നും വേർതിരിച്ചെടുത്ത വൈറസുകൾ ലഭ്യമാക്കാൻ പൂനെയിലെ ദേശീയ വൈറോളജി ഇന്സ്ടിട്യൂട്ടിനോട് അഭ്യർത്ഥിച്ചിട്ടുണ്ട്. ഇത് ലഭ്യമാകുന്നതോടെ രാജ്യത്തെ മുഴുവൻ ഭാഗങ്ങളെയും ഉൾപ്പെടുത്തി വൈറസിനെ സംബന്ധിച്ച വലുതും, തെളിഞ്ഞതുമായ ഒരു ചിത്രം രൂപീകരിക്കാൻ ഗവേഷകർക്ക് സാധിക്കും. വൈറസിന്റെ വംശാവലിക്ക് രൂപം നൽകാനും ഇത് സ്ഥാപനങ്ങളെ സഹായിക്കും.
ഈ വൈറസ് എവിടെ നിന്നെത്തി, അതിന്റെ വ്യത്യസ്ത രൂപങ്ങൾ, ഉപവിഭാഗങ്ങളിൽ തന്നെ ശക്തമായത് ഏത്, ദുര്ബലമായത് ഏത് എന്നൊക്കെ തിരിച്ചറിയാൻ ഈ പഠനങ്ങളിലൂടെ ഗവേഷകർക്ക് സാധിക്കുമെന്ന് ഡോ മിശ്ര അറിയിച്ചു. വൈറസിനെ കൂടുതൽ മനസിലാക്കാനുള്ള തന്ത്രപ്രധാനമായ ചില വിവരങ്ങൾ ഇതിലൂടെ ലഭിക്കുമെന്നും, ഐസൊലേഷൻ പ്രക്രിയ കൂടുതൽ ഫലവത്തായി നടപ്പാക്കാൻ ഇതുസഹായകമാകുമെന്നും അദ്ദേഹം കൂട്ടിച്ചേർത്തു.
ഇതിനു പുറമെ പരിശോധന ശേഷിയിലും ഇൻസ്റ്റിറ്റ്യൂട്ട് വർധന വരുത്തിയിട്ടുണ്ട്. വലിയ വിഭാഗം ആളുകൾക്കാണ് ഇവിടെ പരിശോധന നടത്തുന്നത്.
(
പ്രധാനമന്ത്രിയുടെ ഓഫീസ്
ഒഡീഷ ഗവണ്മെന്റിലെ മന്ത്രി ശ്രീ നബ കിഷോർ ദാസിന്റെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
ഒഡീഷ ഗവണ്മെന്റിലെ മന്ത്രി ശ്രീ നബ കിഷോർ ദാസിന്റെ നിര്യാണത്തിൽ പ്രധാനമന്ത്രി നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
“ഒഡീഷ ഗവണ്മെന്റിലെ മന്ത്രി ശ്രീ നബ കിഷോർ ദാസ് ജിയുടെ നിർഭാഗ്യകരമായ വിയോഗത്തിൽ ദുഃഖമുണ്ട്. ഈ ദുരന്ത വേളയിൽ അദ്ദേഹത്തിന്റെ കുടുംബത്തെ അനുശോചനം അറിയിക്കുന്നു. ഓം ശാന്തി."
സൂക്ഷ്മ, ചെറുകിട, ഇടത്തരം മന്ത്രാലയം
ഗ്രാമീണ, കാർഷിക, ഗോത്ര മേഖലകളിലെ ചെറു കച്ചവടങ്ങൾക്കായി മൈക്രോ ഫിനാൻസിംഗ് നയം വേണം: ശ്രീ നിതിൻ ഗഡ്കരി
(ന്യൂഡൽഹി, ജൂലൈ 20, 2020
സൂക്ഷ്മ/ചെറുകിട കച്ചവടങ്ങളെയും മത്സ്യത്തൊഴിലാളികൾ, പച്ചക്കറി വിൽപ്പനക്കാർ, സ്വയം സഹായ സംഘങ്ങൾ തുടങ്ങിയവയെ സാമ്പത്തികമായി സഹായിക്കുന്ന ഒരു നയത്തിന്റെ അല്ലെങ്കിൽ മാതൃകയുടെ ആവശ്യകതയെക്കുറിച്ച് സൂക്ഷ്മ-ചെറുകിട-ഇടത്തരം സംരംഭ–ഉപരിതല ഗതാഗത മന്ത്രി ശ്രീ നിതിൻ ഗഡ്കരി ഊന്നിപ്പറഞ്ഞു. ഇന്നലെ ഒരു വീഡിയോ കോൺഫറൻസിനെ അഭിസംബോധന ചെയ്യുകയായിരുന്നു അദ്ദേഹം.
രാജ്യത്തെ ഭൂരിഭാഗം ജനങ്ങളും മത്സ്യബന്ധനം, തേനീച്ച വളർത്തൽ, മുള ഉൽപാദനം തുടങ്ങിയ ചെറുകിട സംരംഭങ്ങളിൽ പങ്കാളികളാണ്. അവർ സാമ്പത്തികമായും സാമൂഹികമായും പിന്നാക്കക്കാരാണെന്നും അവർക്ക് വേണ്ടത്ര സാമ്പത്തിക പിന്തുണ ലഭിക്കുന്നില്ലെന്നും അദ്ദേഹം പറഞ്ഞു. അവർക്ക് ചെറിയ സാമ്പത്തിക, സാങ്കേതിക, വിപണന പിന്തുണ നൽകിയാൽ അവരുടെ കച്ചവടം വികസിപ്പിക്കാൻ കഴിയും. അത് ഗ്രാമീണ, കാർഷിക, ഗോത്ര മേഖലകളിലെ തൊഴിലവസരങ്ങൾ വർദ്ധിപ്പിക്കുകയും രാജ്യത്തിൻറെ ആഭ്യന്തര ഉൽപാദനത്തെ ശക്തിപ്പെടുത്തുകയും ചെയ്യും, ശ്രീ ഗഡ്കരി ചൂണ്ടിക്കാട്ടി.
സാമൂഹികമായും സാമ്പത്തികമായും വിദ്യാഭ്യാസപരമായും പിന്നാക്കം നിൽക്കുന്ന ഈ സംരംഭകരെ സഹായിക്കാനും ധനസഹായം നൽകാനുമുള്ള മാതൃക വികസിപ്പിക്കാനുള്ള നിർദ്ദേശങ്ങൾ ശ്രീ ഗഡ്കരി ക്ഷണിച്ചു. ഈ മാതൃക സുതാര്യവും, അഴിമതിരഹിതവും, ഐടി അധിഷ്ഠിതവും, നടപടിക്രമങ്ങൾ ലളിതമായതും, കുറച്ച് അനുമതികൾ മാത്രം ആവശ്യമുള്ളതുമായിരിക്കണം.
ബംഗ്ലാദേശിലെ ഗ്രാമീൺ ബാങ്ക് സ്ഥാപകനും സമാധാന നോബൽ സമ്മാന ജേതാവുമായ പ്രൊഫ. മുഹമ്മദ് യൂനുസ് വീഡിയോ കോൺഫറൻസിലൂടെ തന്റെ കാഴ്ചപ്പാടുകൾ പങ്കിട്ടു.
റോഡ് ഗതാഗത, ഹൈവേ മന്ത്രാലയം
2020- 21 ന്റെ ആദ്യ ആറു മാസ കാലയളവിൽ കേന്ദ്ര ഉപരിതല ഗതാഗത ദേശീയപാത മന്ത്രാലയം പൂർത്തീകരിച്ചത് 3951 കിലോമീറ്റർ റോഡിന്റെ നിർമാണം
 കേന്ദ്ര ഉപരിതല ഗതാഗത ദേശീയപാത മന്ത്രാലയം പണി പൂർത്തീകരിച്ചത് 3951 കിലോമീറ്റർ റോഡ്. കോവിഡ് 19 വെല്ലുവിളികൾക്കിടയിലും പ്രതിദിനം 21.60 കിലോമീറ്റർ റോഡിന്റെ പണിയാണ് പൂർത്തീകരിച്ചത്. നടപ്പ് സാമ്പത്തിക വർഷം 11000 കിലോമീറ്റർ ദൂരം റോഡ് നിർമാണം എന്ന ലക്ഷ്യമാണ് മന്ത്രാലയം പ്രഖ്യാപിച്ചിരിക്കുന്നത്.
ആരോഗ്യ, കുടുംബക്ഷേമ മന്ത്രാലയം
ദേശീയ എഇഎഫ്ഐ കമ്മിറ്റി, കേന്ദ്ര ആരോഗ്യ മന്ത്രാലയത്തിന് റിപ്പോർട്ട് സമർപ്പിച്ചു
ന്യൂഡൽഹി, മെയ് 17, 2021
ഇന്ത്യയിൽ കോവിഡ് വാക്സിനേഷനെത്തുടർന്ന് രക്തസ്രാവം, രക്തം കട്ടപിടിക്കൽ എന്നിവ സംഭവിക്കുന്ന കേസുകളുടെ എണ്ണം വളരെ കുറവാണെന്നും പ്രതീക്ഷിത തോതിലാണെന്നും നാഷണൽ എഇഎഫ്ഐ  കമ്മിറ്റി കേന്ദ്ര ആരോഗ്യ മന്ത്രാലയത്തിന് സമർപ്പിച്ച റിപ്പോർട്ടിൽ പറയുന്നു.
2021 ഏപ്രിൽ 03 വരെയുള്ള കണക്കനുസരിച്ച്, 75,435,381 വാക്സിൻ ഡോസുകൾ നൽകിയിട്ടുണ്ടെന്ന് ദേശീയ എഇഎഫ്ഐ കമ്മിറ്റി രേഖപ്പെടുത്തി . ഇതിൽ 65,944,106 എണ്ണം ആദ്യ ഡോസും, 9,491,275 എണ്ണം രണ്ടാം ഡോസും ആയിരുന്നു.
കോവിഡ്-19 വാക്സിനേഷൻ യജ്ഞം ആരംഭിച്ചതുമുതൽ രാജ്യത്തെ 753 ജില്ലകളിൽ, 684 ജില്ലകളിൽ നിന്ന് 23,000 ത്തിലധികം പ്രതികൂല സംഭവങ്ങൾ കോവിൻ പ്ലാറ്റ്ഫോം വഴി റിപ്പോർട്ട് ചെയ്യപ്പെട്ടു. ഇതിൽ 700 കേസുകൾ മാത്രമാണ്  ഗുരുതരവും കഠിനവുമായ സ്വഭാവമുള്ളതായി റിപ്പോർട്ട് ചെയ്യപ്പെട്ടിട്ടുള്ളത്.
ഇതിൽ ഗുരുതരവസ്ഥയിലുള്ള 498 കേസുകളിൽ എഇഎഫ്ഐകമ്മിറ്റി അവലോകനം പൂർത്തിയാക്കി. ഇവയിലെ 26 കേസുകൾ, , കോവിഷീൽഡ് വാക്സിൻ നൽകിയതിനെത്തുടർന്ന് സംജാതമായ ത്രോംബോഎംബോളിക് സംഭവങ്ങളാണെന്ന് റിപ്പോർട്ട് ചെയ്യപ്പെട്ടിട്ടുണ്ട്.
കോവാക്സിൻ നൽകിയതിനുശേഷം ത്രോംബോഎംബോളിക് സംഭവങ്ങളൊന്നും റിപ്പോർട്ട് ചെയ്തിട്ടില്ല.
ഇന്ത്യയിൽ, വാക്സിൻ എടുത്തതിനെ തുടർന്ന് അപകടകരമായ ത്രോംബോഎംബോളിക് സംഭവങ്ങൾ വളരെ കുറഞ്ഞ അളവിൽ സംഭവിക്കുന്നതായി എഇഎഫ്ഐ പഠനങ്ങൾ സൂചിപ്പിക്കുന്നു.
RRTN/SKY
(Visitor Counter : 233
പ്രധാനമന്ത്രിയുടെ ഓഫീസ്
ഓഗസ്റ്റ് 14 വിഭജന ഭീതിയുടെ അനുസ്മരണ ദിനമായി ആചരിക്കും: പ്രധാനമന്ത്രി
നമ്മുടെ ജനങ്ങളുടെ പോരാട്ടങ്ങളുടെയും ത്യാഗങ്ങളുടെയും ഓർമയ്ക്കായി ഓഗസ്റ്റ് 14 വിഭജന ഭീകരത അനുസ്മരണ ദിനമായി ആചരിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"വിഭജനത്തിന്റെ വേദനകൾ ഒരിക്കലും മറക്കാനാകില്ല. നമ്മുടെ ദശലക്ഷക്കണക്കിന് സഹോദരി സഹോദരന്മാരെ മാറ്റിപ്പാർപ്പി ക്കുകയും മനഃ പൂർവ്വമല്ലാത്ത വിദ്വേഷവും അക്രമവും മൂലം അനേകർക്ക് ജീവൻ നഷ്ടപ്പെടുകയും ചെയ്തു. നമ്മുടെ ജനങ്ങളുടെ പോരാട്ടങ്ങളുടെയും ത്യാഗങ്ങളുടെയും ഓർമ്മയ്ക്കായി, ഓഗസ്റ്റ് 14 വിഭജന ഭീതിയുടെ അനുസ്മരണ ദിനമായി ആചരിക്കും.
സാമൂഹിക വിഭജനം, സ്വരച്ചേര്ച്ചയില്ലായ്മ എന്നിവയുടെ വിഷം നീക്കം ചെയ്യേണ്ടതിന്റെ ആവശ്യകതയും ഒരുമയും , സാമൂഹിക ഐക്യവും മാനവ ശാക്തീകരണവും കൂടുതൽ ശക്തിപ്പെടുത്തേണ്ടതിനെ കുറിച്ചും വിഭജന ഭീതിയുടെ അനുസ്മരണ ദിനം നമ്മെ ഓർമ്മിപ്പിക്കട്ടെ.
പ്രത്യേക സേവനങ്ങളും ഫീച്ചറുകളും
ന്യൂനപക്ഷങ്ങളുടെ ഉന്നമനത്തിനായി സംസ്ഥാനത്തെ സഹായിക്കാൻ കേന്ദ്രം തയ്യാർ കേന്ദ്ര സഹമന്ത്രി ജോൺ ബർല
ന്യൂനപക്ഷ വിഭാഗങ്ങളുടെ ഉന്നമനത്തിനായി സംസ്ഥാന ഗവണ്മെന്റ് നിർദേശങ്ങൾ മുന്നോട്ടുവെച്ചാൽ സഹായിക്കാൻ കേന്ദ്രം തയ്യാറാണെന്ന് കേന്ദ്ര ന്യൂനപക്ഷകാര്യ സഹമന്ത്രി ശ്രീ ജോൺ ബർല പറഞ്ഞു. സംസ്ഥാനത്തെ ന്യൂനപക്ഷ സമുദായങ്ങൾക്കിടയിൽ കേന്ദ്ര പദ്ധതികളെക്കുറിച്ച് അവബോധം സൃഷ്ടിക്കുന്നതിന് സംസ്ഥാന ഗവണ്മെന്റ് കേന്ദ്രവുമായി സഹകരിക്കണമെന്നും അദ്ദേഹം ആവശ്യപ്പെട്ടു.
ന്യൂനപക്ഷ വിഭാഗങ്ങൾക്കുള്ള കേന്ദ്ര ഗവണ്മെന്റ് പദ്ധതികളെക്കുറിച്ച് കേരളത്തിൽ കൂടുതൽ അവബോധം ഉണ്ടാകേണ്ടതുണ്ടെന്നും ശ്രീ ജോൺ ബർല പറഞ്ഞു. രണ്ടു ദിവസത്തെ കേരള സന്ദർശനത്തിന്റെ ഭാഗമായി തിരുവനന്തപുരത്ത് വാർത്താ സമ്മേളനത്തിൽ സംസാരിക്കുകയായിരുന്നു അദ്ദേഹം. ന്യൂനപക്ഷ സമുദായങ്ങളിലെ വിദ്യാർത്ഥികൾക്ക് വിദേശ പഠനത്തിനായുള്ള വിദ്യാഭ്യാസ വായ്പകൾക്ക് പലിശ സബ്സിഡി നൽകുന്ന "പഡോ പർദേശ്" പോലുള്ള പദ്ധതികൾ വേണ്ടത്ര പ്രയോജനപ്പെടുത്തണമെന്ന് കേന്ദ്ര സഹ മന്ത്രി പറഞ്ഞു.
'എല്ലാവരുടെയും കൂടെ , എല്ലാവർക്കും വികസനം , എല്ലാവർക്കും വിശ്വാസം , എല്ലാവരുടെയും പ്രയത്നം' എന്നിവയെ അടിസ്ഥാനമാക്കി ന്യൂനപക്ഷ സമുദായങ്ങൾക്കായി കേന്ദ്ര ഗവണ്മെന്റിനു നിരവധി പദ്ധതികളുണ്ടെന്ന് കേന്ദ്രമന്ത്രി ശ്രീ ബർല പറഞ്ഞു. ക്രിസ്ത്യൻ സമൂഹം രാഷ്ട്രനിർമ്മാണത്തിന് വളരെയധികം സംഭാവനകൾ നൽകിയിട്ടുണ്ടെന്നും ജനങ്ങൾക്ക് വിദ്യാഭ്യാസം നൽകുന്നത്തിനായി നിരവധി ത്യാഗങ്ങൾ സഹിച്ചിട്ടുണ്ടെന്നും ശ്രീ ബർല പറഞ്ഞു.
നേരത്തെ കേന്ദ്ര ന്യൂനപക്ഷകാര്യ സഹമന്ത്രി കര്ദിനാള് ബസേലിയോസ് മാര് ക്ളീമിസ് കാതോലിക്കാ ബാവയുമായും മറ്റ് ക്രൈസ്തവ നേതാക്കളുമായും ചർച്ച നടത്തി.
-NS-
(Visitor Counter : 49
ആരോഗ്യ, കുടുംബക്ഷേമ മന്ത്രാലയം
164.89 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ഫെബ്രുവരി 02, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 164.89 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
11.48 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 80
കൃഷി മന്ത്രാലയം
സിടിസിആര്ഐ 59-ാം സ്ഥാപകദിനം ആഘോഷിച്ചു
ഐസിഎആറിന് കീഴിലുള്ള തിരുവനന്തപുരം ശ്രീകാര്യത്തെ കേന്ദ്ര കിഴങ്ങു വര്ഗ്ഗ ഗവേഷണ സ്ഥാപനത്തിന്റെ  59-ാം സ്ഥാപകദിനം എ പി ജെ അബ്ദുള് കലാം സാങ്കേതിക സർവ്വകലാശാല ചാന്സലര് ഡോ. എം.എസ്. രാജശ്രീ ഉദ്ഘാടനം ചെയ്തു. ഇന്നത്തെ ലോകത്ത് ബ്ലോക്ക് ചെയിൻ, റോബോട്ടിക്സ്, ആർട്ടിഫിഷ്യൽ ഇന്റലിജൻസ് എന്നിവയുടെ പ്രാധാന്യത്തെക്കുറിച്ചും വൈസ് ചാൻസലർ ഊന്നിപ്പറഞ്ഞു. രാജ്യത്തിന്റെ പുരോഗതിക്കായി വിവിധ മേഖലകളിൽ നിന്നുള്ള ശാസ്ത്രജ്ഞരെ അവർ ഇന്റർ ഡിസിപ്ലിനറി ഗവേഷണത്തിന് ആഹ്വാനം ചെയ്തു.
ഇന്സ്റ്റിറ്റ്യൂട്ട് പ്രസിദ്ധീകരണങ്ങളുടെ പ്രകാശനവും മികച്ച ജീവനക്കാർക്കുള്ള അവാര്ഡുകളും അവർ വിതരണം ചെയ്തു.
ന്യൂഡല്ഹിയിലെ ഐസിഎആര് അസിസ്റ്റന്റ് ഡയറക്ടര് ജനറല്  ഡോ. വിക്രമാദിത്യ പാണ്ഡെ അധ്യക്ഷനായിരുന്നു.
കേരള യൂണിവേഴ്സിറ്റി ഓഫ് ഡിജിറ്റല് സയന്സസ്, ഇന്നവേഷന് ആന്ഡ് ടെക്നോളജി പ്രൊഫസര് ഡോ. കെ.ജി സതീഷ് കുമാര് സ്ഥാപക ദിന പ്രഭാഷണം നടത്തി.
കോവിഡ് മാനദണ്ഡങ്ങള് പാലിച്ച് സംഘടിപ്പിച്ച പരിപാടിയില് 100 പേര് ഓണ്ലൈനായും 250 പേര് നേരിട്ടും പങ്കെടുത്തു. ഐ സി എ ആര്-സി ടി സി ആര് ഐ ഡയറക്ടര് ഡോ. എം എന് ഷീല സ്വാഗതവും എക്സ് സ്റ്റെന്ഷന് ആന്ഡ് സോഷ്യല് സയന്സസ് വിഭാഗം മേധാവി ഡോ. ഷീല ഇമ്മാനുവേല് നന്ദിയും പറഞ്ഞു.
(Visitor Counter : 11
റോഡ് ഗതാഗത, ഹൈവേ മന്ത്രാലയം
ഷാങ്ഹായ് കോർപ്പറേഷൻ ഓർഗനൈസേഷന്റെ  ഗതാഗത മന്ത്രിമാർക്കായുള്ള പത്താമത് യോഗത്തിൽ ശ്രീ നിതിൻ ഗഡ്കരി അധ്യക്ഷനായി
ന്യൂ ഡൽഹി: 28 ഏപ്രിൽ 2023
കേന്ദ്ര ഉപരിതല ഗതാഗത, ഹൈവേ വകുപ്പ് മന്ത്രി ശ്രീ നിതിൻ ഗഡ്കരി,ഇന്ന് ന്യൂഡൽഹിയിൽ ചേർന്ന ഷാങ്ഹായ് കോർപ്പറേഷൻ ഓർഗനൈസേഷന്റെ  ഗതാഗത മന്ത്രിമാർക്കായുള്ള പത്താമത് യോഗത്തിൽ അധ്യക്ഷത വഹിച്ചു. ഇന്ത്യ ഈ വർഷം അധ്യക്ഷത വഹിക്കുന്ന എസ്സിഒയിൽ നിലവിൽ ഇന്ത്യ, ചൈന, കസാക്കിസ്ഥാൻ, കിർഗിസ്ഥാൻ, റഷ്യ, പാകിസ്ഥാൻ, താജിക്കിസ്ഥാൻ, ഉസ്ബെക്കിസ്ഥാൻ എന്നീ എട്ട് അംഗരാജ്യങ്ങളാണുള്ളത്. ഇന്നത്തെ യോഗത്തിൽ, എല്ലാ അംഗരാജ്യങ്ങളും ഗതാഗത സംവിധാനത്തിലെ കാർബൺ ബഹിർഗമനം കുറയ്ക്കുക , ഡിജിറ്റൽ പരിവർത്തനം പ്രോത്സാഹിപ്പിക്കുന്നതിനും കൂടുതൽ കാര്യക്ഷമതയും സുസ്ഥിരതയും കൈവരിക്കുന്നതിന് നൂതന സാങ്കേതികവിദ്യകൾ പ്രോത്സാഹിപ്പിക്കുന്നതിനും എസ് സി ഓ അംഗരാജ്യങ്ങളുടെ സഹകരണം എന്ന ആശയത്തെ പിന്തുണച്ചു.
ഗതാഗത മേഖലയിൽ എസ്സിഒയിലെ അംഗരാജ്യങ്ങൾ തമ്മിലുള്ള സഹകരണം പ്രോത്സാഹിപ്പിക്കുന്നതിന് ഒരു പ്രത്യേക പ്രവർത്തക സമിതി സ്ഥാപിച്ചു. ഗതാഗത മേഖലയിലെ കാർബൺ ബഹിർഗമനം കുറയ്ക്കുക, ഡിജിറ്റൽ പരിവർത്തനം പ്രോത്സാഹിപ്പിക്കുക, കൂടുതൽ സുസ്ഥിരവും കാര്യക്ഷമവുമായ ഗതാഗതത്തിനായി നൂതന സാങ്കേതികവിദ്യകൾ നടപ്പിലാക്കുക എന്നിവയുമായി ബന്ധപ്പെട്ട അറിവും മികച്ച രീതികളും പങ്കിടുന്നതിന് ഈ സമിതി യോഗങ്ങൾ സംഘടിപ്പിക്കും.
' അമൃത് കാലത്തു' ഹരിത ഗതാഗതം പ്രോത്സാഹിപ്പിക്കുന്നതുൾപ്പെടെ സമ്പദ്വ്യവസ്ഥയുടെ കാർബൺ തീവ്രത കുറയ്ക്കുന്നതിനുള്ള ഒരു പ്രധാന മേഖലയായി " ഹരിത വളർച്ചയെ " തിരിച്ചറിഞ്ഞിട്ടുണ്ടെന്ന് ചടങ്ങിൽ സംസാരിച്ച ശ്രീ ഗഡ്കരി പറഞ്ഞു. ഹരിതവും ശുദ്ധവുമായ ഇന്ധനങ്ങൾ സ്വീകരിച്ച് മാതൃകാപരമായ മാറ്റം കൊണ്ടുവരാനും ഗതാഗത സംവിധാനങ്ങളുടെ കാര്യക്ഷമതയും വിശ്വാസ്യതയും മെച്ചപ്പെടുത്തുന്ന സാങ്കേതിക വിദ്യകൾ വികസിപ്പിക്കാനും റോഡ് നിർമാണ മേഖലയുടെ വികസനത്തിൽ സുസ്ഥിരത കൊണ്ടുവരാനും എസ്സിഒ അംഗരാജ്യങ്ങൾ ഗവേഷണത്തിനായി സഹകരിക്കണമെന്ന് ശ്രീ ഗഡ്കരി പറഞ്ഞു. ഈ മേഖലയിലെ സമകാലിക വെല്ലുവിളികൾക്ക് ഫലപ്രദമായ പരിഹാരങ്ങൾ വികസിപ്പിക്കുന്നതിനും അദ്ദേഹം ആഹ്വാനം ചെയ്തു
എസ്സിഒ അംഗരാജ്യങ്ങളുടെ സഹകരണത്തിലധിഷ്ഠിതമായ ഇത്തരം സമീപനം സുസ്ഥിര ഗതാഗത വികസനം പ്രോത്സാഹിപ്പിക്കുന്നതിനും കാർബൺ ഉദ്ഗമനം കുറയ്ക്കുന്നതിനും ജീവിത നിലവാരം ഉയർത്തുന്നതിനും എസ്സിഒ മേഖലകളിലെ ഗതാഗത സംവിധാനങ്ങളുടെ കാര്യക്ഷമത മെച്ചപ്പെടുത്തുന്നതിനും സഹായിക്കുമെന്ന് കേന്ദ്രമന്ത്രി പറഞ്ഞു.
SKY
(Visitor Counter : 70
പ്രധാനമന്ത്രിയുടെ ഓഫീസ്
ഏഷ്യന് ഗെയിംസ്-2022ല്ല് വെള്ളി നേടിയ പുരുഷ കോക്സ്ഡ് എയ്റ്റ്  ടീമിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസ്-2022 ല് വെള്ളി മെഡല് നേടിയ പുരുഷ കോക്സ്ഡ് എയ്റ്റ് ടീമിനെ അഭിനന്ദിച്ച പ്രധാനമന്ത്രി, ശ്രീ നരേന്ദ്ര മോദി, ടീമിന്റെ ഏകോപനത്തേയും ശക്തിയുടെയും കരുത്തിന്റെയും മിന്നുന്ന പ്രകടനത്തെയും പ്രശംസിക്കുകയും അവരുടെ ഭാവി ഉദ്യമങ്ങളില് എല്ലാ വിജയങ്ങളും ആശംസിക്കുകയും ചെയ്തു.
ഏഷ്യന് ഗെയിംസില് തുഴച്ചിലില് ഇനങ്ങളിലെ ഇന്ത്യയുടെ രണ്ടാം മെഡലാണിത്.
NS
(
വാണിജ്യ വ്യവസായ മന്ത്രാലയം
പ്രത്യേക സാമ്പത്തിക മേഖലാ നയം വാണിജ്യമന്ത്രാലയം നിര്ദ്ദേശങ്ങള് ക്ഷണിച്ചു
രാജ്യത്തിന്റെ പ്രത്യേക സാമ്പത്തിക മേഖലാ നയത്തെ കുറിച്ച് പഠിക്കുന്നതിന് കേന്ദ്ര വാണിജ്യ വ്യവസായ മന്ത്രാലയത്തിന് കീഴിലുള്ള വാണിജ്യ വകുപ്പ് രൂപീകരിച്ച സമിതിയില് ഗവണ്മെന്റിന് റിപ്പോര്ട്ട് സമര്പ്പിച്ചു. ഭാരത് ഭോര്ജ് ലിമിറ്റഡ് ചെയര്മാനും മാനേജിംഗ് ഡയറക്ടറുമായ ശ്രീ. ബാബാ കല്യാണിയുടെ നേതൃത്വത്തിലുള്ള സമിതിയാണ് ഈ രംഗത്തെ ബന്ധപ്പെട്ടവരുമായി കൂടിയാലോചനകള് നടത്തിയ ശേഷം റിപ്പോര്ട്ട് സമര്പ്പിച്ചിട്ടുള്ളത്.
ഈ റിപ്പോര്ട്ടിന്റെ പകര്പ്പ് 'SEZindia.nic.in-' എന്ന വെബ്സൈറ്റില് ലഭ്യമാണ്. റിപ്പോര്ട്ടിന്റെ ശുപാര്ശയിന്മേല് അഭിപ്രായങ്ങളോ നിര്ദ്ദേശങ്ങളോ ഉള്ളവര്ക്ക് ഈ മാസം 30  ന് മുമ്പായി moc_epz[at]nic[dot]in എന്ന ഇ-മെയില് വിലാസത്തില് അയയ്ക്കാവുന്നതാണ്.
(ND/MRD
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ 28 -ാമത് എൻ എച് ആർ സി സ്ഥാപക ദിന പരിപാടിയിൽ പങ്കെടുക്കും
പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 11 മണിക്ക് 28 -ാമത് ദേശീയ മനുഷ്യാവകാശ കമ്മീഷന്റെ 28 -ാമത് സ്ഥാപക ദിന പരിപാടിയിൽ വീഡിയോ കോൺഫറൻസിംഗ് വഴി പങ്കെടുക്കും. ചടങ്ങിനെ അദ്ദേഹം അഭിസംബോധനയും ചെയ്യും.
പരിപാടിയിൽ കേന്ദ്ര ആഭ്യന്തരമന്ത്രിയും ദേശീയ മനുഷ്യാവകാശ കമ്മീഷൻ ചെയർപേഴ്സണും പങ്കെടുക്കും.
ദേശീയ മനുഷ്യാവകാശ കമ്മീഷനെ  കുറിച്ച് :
മനുഷ്യാവകാശ സംരക്ഷണത്തിനും പ്രോത്സാഹനത്തിനുമായിട്ടാണ് 1993 ഒക്ടോബർ 12 ന് മനുഷ്യാവകാശ സംരക്ഷണ നിയമം 1993 പ്രകാരം NHRC രൂപീകരിച്ചത് കമ്മീഷൻ, ഏതെങ്കിലും തരത്തിലുള്ള മനുഷ്യാവകാശ ലംഘനങ്ങൾ ശ്രദ്ധയിൽപ്പെട്ടാൽ അന്വേഷണങ്ങൾ നടത്തുകയും മനുഷ്യാവകാശ ലംഘന കേസുകളിൽ ഇരകൾക്ക് നഷ്ടപരിഹാരം നൽകാനും തെറ്റായ പൊതുപ്രവർത്തകർക്കെതിരായ മറ്റ് പരിഹാര, നിയമ നടപടികൾ സ്വീകരിക്കാനും പൊതു അധികാരികൾക്ക് ശുപാർശ ചെയ്യുന്നു.
പ്രധാനമന്ത്രിയുടെ ഓഫീസ്
സ്വാമിഹ് നിധിയ്ക്കു കീഴിലുള്ള ബെംഗളൂരുവിലെ ആദ്യ പദ്ധതിയിലെ പുതിയ ഭവന ഉടമകളെ പ്രധാനമന്ത്രി അഭിനന്ദിച്ചു
3000-ത്തിലധികം കുടുംബങ്ങളെ അവരുടെ സ്വപ്ന ഭവനങ്ങൾ സ്വന്തമാക്കാൻ സഹായിച്ച സ്വമിഹ് നിധിയ്ക്കു കീഴിൽ ബെംഗളൂരുവിലെ ആദ്യ പദ്ധതിയിൽ പുതിയ ഭവന ഉടമകളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ബെംഗളൂരു സൗത്തിൽ നിന്നുള്ള പാർലമെന്റ് അംഗം ശ്രീ തേജസ്വി സൂര്യയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"വീട് ലഭിച്ചവർക്ക് അഭിനന്ദനങ്ങൾ."
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 97 കോടിയിലധികം വാക്സിൻ ഡോസുകൾ
ഉപയോഗിക്കാത്ത 8.22 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
97,00,24,165
ബാക്കിയുള്ളത്
8,22,69,545
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 97 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 8.22 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
റോഡ് ഗതാഗത, ഹൈവേ മന്ത്രാലയം
ടോൾ പ്ലാസയിൽ ഓട്ടോമാറ്റിക് നമ്പർ പ്ലേറ്റ് തിരിച്ചറിയൽ സംവിധാനം.
ന്യൂ ഡൽഹി: ഡിസംബർ 7, 2022
ടോൾ പ്ലാസകളിൽ ഇലക്ട്രോണിക് ഫീസ് പിരിവ് സംവിധാനം നിലവിൽ വന്നതോടെ അവിടങ്ങളിലെ ഗതാഗതക്കുരുക്ക് ഗണ്യമായി കുറഞ്ഞു. ദേശീയ പാതകളിലെ തിരക്ക് ഒഴിവാക്കുന്നതിനായി, നൂതന സാങ്കേതികവിദ്യകളെ അടിസ്ഥാനമാക്കി തടസ്സരഹിതമായ ഉപയോക്തൃ ഫീസ് ശേഖരണ സംവിധാനം നടപ്പിലാക്കുന്നതിനായി നാഷണൽ ഹൈവേ അതോറിറ്റി ഓഫ് ഇന്ത്യ  പ്രവർത്തിച്ച് വരുന്നു . ഓട്ടോമാറ്റിക് നമ്പർ പ്ലേറ്റ് റെക്കഗ്നിഷൻ  സാങ്കേതികവിദ്യയെക്കുറിച്ച് വിശദമായ പഠനത്തിനായി എൻഎച്ച്എഐ ഒരു കൺസൾട്ടന്റ് ഏജൻസിയെ നിയോഗിച്ചിട്ടുണ്ട് .
ഓട്ടോമാറ്റിക് നമ്പർ പ്ലേറ്റ് റെക്കഗ്നിഷൻ  അധിഷ്ഠിത സംവിധാനം പൈലറ്റ് അടിസ്ഥാനത്തിൽ ഡൽഹി-മീററ്റ് എക്സ്പ്രസ് വേയിൽ ചിലയിടങ്ങളിൽ നടപ്പാക്കിയിട്ടുണ്ട്. ഈ സംവിധാനത്തിൽ, വിവിധ എൻട്രി, എക്സിറ്റ് ലൊക്കേഷനുകളിൽ സ്ഥാപിച്ചിട്ടുള്ള എഎൻപിആർ ക്യാമറകൾ പകർത്തുന്ന വാഹനങ്ങളുടെ എൻട്രി, എക്സിറ്റ് ചിത്രങ്ങൾ അടിസ്ഥാനമാക്കി ആ വാഹനങ്ങളുടെ ഫാസ്ടാഗിൽ നിന്ന് ബാധകമായ ഉപയോക്തൃ ഫീസ് കുറയ്ക്കുന്നു.
കേന്ദ്ര റോഡ് ഗതാഗത, ഹൈവേ മന്ത്രി ശ്രീ നിതിൻ ഗഡ്കരി രാജ്യസഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
SKY
(Visitor Counter : 67